MĂSURI PREVENTIVE, OPERATIVE ŞI DE REFACERE
LA NIVEL LOCAL
I. MĂSURI PREVENTIVE
Asigură elaborarea: 
· schemei organizării avertizării și alarmării populației – după modelul transmis de Inspectoratul General pentru Situații de Urgență;
· schemei dispunerii echipamentelor de avertizare - alarmare și zonele de acoperire;
· situației cu echipamentele de avertizare – alarmare dispuse în unitatea administrativ - teritorială;
· lanțului de alarmare și aducere a personalului propriu la sediul primăriei.

Numește personalul care asigură alarmarea populației din satele aparținătoare/cartiere și stabilește modalități și acțiuni concrete pentru transmiterea mesajelor de avertizare.

Numește personalul responsabil pentru acționarea echipamentelor de alarmare și stabilește modul de acces la panourile de comandă a sirenelor, în cazul acționării locale a acestora. 

Încheie protocoale de colaborare cu mass-media locală pentru transmiterea prioritară a mesajelor de avertizare.

Stabilește modalități de cooperare cu primarii localităților vecine/sectoarelor limitrofe, în situații de urgență.

Stabilește personalul care execută serviciul de permanență. 

Stabilește locul unde se execută permanența și asigură mijloacele și echipamentele de comunicații.

Stabilește procedura de instituire a serviciului de permanență în caz de inundații.

Se informează cu privire la asigurarea echipamentelor de alarmare de către deținătorii de baraje, pentru zonele potențial a fi afectate în caz de accidente la  acestea.

Stabilește măsurile necesare pentru realizarea cooperării în vederea utilizării echipamentelor de avertizare - alarmare aparținând terților și în alte situații decât cele pe care le-ar genera prin activitatea proprie. 

Stabilește împreună cu Inspectoratul Județean pentru Situații de Urgență, locul de instalare a echipamentului propriu unității administrativ teritoriale de acționare centralizată (centrală de alarmare, concentrator, echipament de înștiințare-alarmare etc.) a sirenelor și responsabilitățile personalului numit pentru cuplarea semnalelor de alarmare/procedură/algoritmul de selectare a unei sirene, a unui grup de sirene sau a tuturor. 

Asigură legăturile de comunicații pentru acționarea centralizată a echipamentelor proprii unității administrativ teritoriale de alarmare.

Solicită avizul Inspectoratului pentru Situații de Urgență Județean pentru instalarea echipamentelor de înștiințare, avertizare și alarmare, mutarea acestora, precum și pentru completarea/dezvoltarea sistemului de înștiințare și alarmare.

Dispune măsuri pentru menținerea în stare de operativitate a echipamentelor de avertizare și alarmare, precum și pentru asigurarea siguranței acestora, împotriva intervenției neautorizate, inclusiv a furtului.

Verifică periodic modul de funcționare al sistemului de comunicații între C.L.S.U. și I.J.S.U. / S.G.A.
Asigură, prin agentul de inundații, elaborarea Planului local de apărare împotriva inundațiilor, cu asistență tehnică a specialiștilor din cadrul Sistemului de Gospodărire a Apelor, filialei județene a Agenției Naționale de Îmbunătățiri Funciare și ai altor deținători de lucrări cu rol de apărare împotriva inundațiilor. 
2.1.2. Asigură înaintarea planului pentru  verificare și avizare către Inspectoratul pentru Situații de Urgență Județean și către Sistemul de Gospodărire a Apelor, și spre aprobare președintelui Comitetului Județean pentru Situații de Urgență - prefectul județului. 
Asigură identificarea în teren a obiectivelor expuse riscului la inundații din revărsări de cursuri de apă, scurgeri de pe versanți, ape interne, pe baza limitelor istorice cunoscute.

Identifică zonele critice care pot duce la creșterea riscului de inundații (poduri și podețe subdimensionate, zone endemice de producere  a blocajelor de ghețuri, puncte critice la lucrările cu rol de  apărare împotriva inundațiilor,  puncte critice în amenajările de desecare care deservesc terenurile agricole, eroziuni de maluri, etc.).

Asigură extragerea din Planurile de acțiune în caz de accidente la barajele situate în amonte de unitatea administrativ – teritorială (după caz), a datelor relevante: limita de inundabilitate, timpul minim de propagare a undei de rupere până la localitate, înălțimea maximă a lamei de apă.

Analizează și stabilește zonele amenințate de factorii de risc care impun evacuarea populației, animalelor și bunurilor materiale. 
Stabilește zonele care asigură protecție populației, bunurilor și animalelor evacuate, precum și spațiile necesare primirii evacuaților.
Stabilește numărul de cetățeni, instituții publice și operatori economici care se evacuează în raport de amploarea și intensitatea situației de urgență. 
Dispune realizarea situației cu populația care se auto-evacuează, din numărul de cetățeni stabiliți pentru evacuare.
Stabilește raioanele de instalare a taberei de sinistrați.
Stabilește măsurile necesare pentru asigurarea hrănirii, cazării și a alimentării cu energie electrică  și apă a populației evacuate.
Stabilește măsurile necesare realizării cooperării pentru încheierea de convenții/înțelegeri/planuri pentru prestări de servicii cu societăți comerciale, unități sanitare, poliție locală, în vederea asigurării  logistice a acțiunilor de evacuare. 
Materializează pe planul de situație, toate zonele de inundabilitate și numărul de persoane, animale și bunuri ce trebuie evacuate, locurile unde se evacuează, în afara zonelor inundabile, populația, animalele și bunurile, locul/sediul unde la nevoie, va funcționa primăria (Comitetul Local pentru Situații de Urgență), locul de dispunere a celorlalte structuri după cum urmează:  Serviciul Voluntar pentru Situații de Urgență, operatori economici cu risc, operatori economici care pot sprijini acțiunile de intervenție, structuri deconcentrate, servicii publice utilitare, etc).

Actualizează planul la orice modificare în ceea ce privește asigurarea logistică a evacuării (cazare, hrană, transport, puncte de primire etc.).
Asigură stabilirea necesarului de materiale și mijloace de intervenție, cu asistență tehnică a specialiștilor din cadrul Sistemului de Gospodărire a Apelor, corespunzător specificului acțiunilor de apărare din zona respectivă.
Asigură prin bugetul local, fondurile necesare pentru constituirea și completarea stocurilor de apărare.
Asigură fondurile necesare dotării Serviciilor Voluntare pentru Situațiile de Urgență  cu materiale și mijloace specifice, conform  Normativului cadru de dotare.

Asigură cuprinderea în bugetul local a fondurilor necesare desfășurării acțiunilor operative de intervenție.

Dispune afișarea Planului de situație al localității pe care sunt delimitate zonele cu risc la inundații din revărsări de cursuri de apă, scurgeri de pe versanți și ape interne, la sediul primăriei și pe pagina de internet a acesteia.

Dispune afișarea în locuri publice a semnificației codurilor de culori folosite  pentru avertizările meteorologice și hidrologice, măsurile minimale pe care trebuie să le ia populația, precum și semnificația semnalelor de alarmare acustică.

Dispunea afișarea extrasului din Planul de evacuare cuprinzând punctele de adunare/îmbarcare, zona/zonele unde se constituie taberele de sinistrați, locurile unde se dispune populația evacuată.

Dispune agentului de inundații organizarea periodică de adunări cetățenești cu participarea în principal a cetățenilor aflați în zonele de risc la inundații, așa cum au fost ele delimitate în Planul local de apărare împotriva inundațiilor.

Conștientizează populația prin materiale de informare preventivă și pe timpul controalelor executate de  Serviciul Voluntar pentru Situații de Urgență.

Analizează gradul de informare a cetățenilor privind tipurile de risc și modul de comportare în cazul producerii acestora.

Informează populația cu privire la necesitatea încheierii polițelor de asigurare obligatorie a locuințelor pentru situații de dezastre naturale și aplică sancțiuni în cazul nerespectării prevederilor legale.
Organizează periodic acțiuni pentru realizarea și  întreținerea șanțurilor și rigolelor.
Organizează periodic (îndeosebi la începutul primăverii) acțiuni pentru îndepărtarea materialului lemnos și a deșeurilor din albiile cursurilor de apă, inclusiv  de pe  formațiunile torențiale și din secțiunile de scurgere a podurilor și podețelor. 

Verifică modul în care unitățile de exploatare iau măsuri pentru ancorarea  materialului lemnos depozitat pe versanți, în vederea evitării antrenării acestuia.
Asigură introducerea hărților de risc la inundații în Planurile de Urbanism General (P.U.G.).
Nu eliberează autorizații de construire pentru noi locuințe, în zonele  de risc la inundații.
Efectuează demersuri pentru cuprinderea în bugetul local a fondurilor necesare realizării lucrărilor cu rol de apărare împotriva inundațiilor de interes local.
Efectuează demersuri pentru atragerea de fonduri externe pentru realizarea lucrărilor cu rol de apărare împotriva inundațiilor de interes local.
Urmărește măsurile adoptate în cadrul comitetului de bazin de pe lângă Administrația Bazinală de Apă cu privire la implementarea Strategiei Naționale de management al riscului la inundații pe termen mediu și lung la nivel local.
Coordonează nemijlocit exercițiile de simulare pentru verificarea fluxului informațional la nivelul unității administrativ - teritoriale.
Conduce nemijlocit  exercițiile de alarmare publică a populației.
Organizează cel puțin de două ori pe an, exerciții în vederea pregătirii membrilor Serviciului Voluntar pentru Situații de Urgență pentru participare la  acțiuni operative de intervenție. 
Analizarea concluziilor exercițiilor și ia măsuri pentru remedierea deficiențelor constatate.
II. MĂSURI OPERATIVE DE INTERVENTIE
COD GALBEN
Dispune notificarea/informarea personalului cu atribuții în gestionarea situațiilor de urgență cu privire la primirea unei avertizări  cod galben de inundații.
Activează centrul operativ cu activitate temporară al unității administrativ - teritoriale.
Stabilește măsurile ce trebuie luate pentru limitarea efectelor unor eventuale inundații.
Semnează hotărârea Comitetului Local pentru Situații de Urgență privind măsurile necesare a fi adoptate în vederea prevenirii și/sau gestionării riscului de inundații.
Emite dispoziția de punere în aplicare a măsurilor adoptate prin hotărârea Comitetului Local pentru Situații de Urgență.
Asigură spațiul și instruirea personalului pentru efectuarea permanenței, precum și accesul la mijloacele de comunicații. 
Verifică modul de îndeplinire a serviciului de permanență.
Urmărește modul de transmitere/recepționare a informațiilor referitoare la derularea evenimentelor.
Ține permanent legătura cu Sistemul de Gospodărire a Apelor și cu Inspectoratul pentru Situații de Urgență Județean cu privire la evoluția situației în teren.
Raportează la Centrul Operațional Județean, informații privind măsurile instituite.
Elaborează, împreună cu personalul propriu, mesajul de avertizare și precizează măsurile inițiale pentru intensificarea monitorizării în zonele potențial a fi afectate.
Asigură avertizarea/informarea  persoanelor care ar putea fi surprinse de creșterea debitelor pe cursurile de apă, aflate  în zonele izolate  (insule, zone de agrement etc.).
Asigură informarea/avertizarea  populației, instituțiilor publice   locale și operatorilor economici, conform schemei de avertizare – alarmare.
Asigură informarea populației cu privire la măsurile adoptate de autoritățile administrației publice locale și la regulile de comportare pe timpul manifestării fenomenului hidrologic periculos prin intermediul sistemului de comunicare existent la nivelul unității administrativ -  teritoriale, mass-mediei locale, cu ajutorul personalului propriu primăriei și a Serviciului Voluntar pentru Situații de Urgență, etc.
Asigură luarea măsurilor de evitare sau de eliminare a blocajelor cu plutitori și ghețuri, în special în zonele podurilor și podețelor, formațiunilor torențiale, cursurilor mici de apă, văilor nepermanente,  prizelor de apă și a evacuărilor apei din intravilan.
Asigură monitorizarea  cursurilor de apă și a amenajărilor  cu rol de apărare împotriva inundațiilor de pe raza unității administrativ - teritoriale.
Transmite informații deținătorului, cu privire la eventualele deficiențe constatate la diguri, regularizări cursuri de apă, consolidări de mal și amenajări de desecare. 
Dispune deținătorilor de iazuri piscicole și ai celorlalte acumulări mici, de pe raza unității administrativ - teritoriale, luarea măsurilor pentru evitarea unor eventuale accidente la acestea (asigurarea funcționării corespunzătoare a evacuărilor).
COD PORTOCALIU
Dispune notificarea/informarea personalului cu atribuții în gestionarea situațiilor de urgență cu privire la primirea avertizărilor cod portocaliu de inundații.
Activează Centrul Operativ cu activitate temporară al unității administrativ - teritoriale.
Stabilește măsurile ce trebuie luate pentru limitarea efectelor  inundațiilor.
Semnează hotărârea Comitetului Local pentru Situații de Urgență privind măsurile necesare să fie adoptate în vederea prevenirii și/sau gestionării riscului de inundații.
Emite dispoziția de punere în aplicare a măsurilor adoptate prin hotărârea Comitetului Local pentru Situații de Urgență.
Asigură spațiul pentru efectuarea permanenței, precum și accesul la mijloacele de comunicații.
Asigură permanența la sediul primăriei cu personal instruit, în vederea primirii înștiințărilor, prognozelor și avertizărilor hidrometeorologice.
Verifică modul de îndeplinire a serviciului de permanență.
Asigură continuitatea transmiterii/recepționării informațiilor referitoare la derularea evenimentelor.
Dispune agentului de inundații întocmirea Rapoartelor operative privind efectele inundațiilor, conform prevederilor Anexei 8 la Regulamentul privind gestionarea situațiilor de urgență generate de inundații aprobat cu Ordinul Comun al ministrului mediului și pădurilor și al ministrului administrației și internelor nr.459/78/2019. 
Urmărește modul de întocmire și transmitere al acestora.
Asigură menținerea legăturii cu Comitetele pentru situații de urgență ale localităților vecine.
Elaborează, împreună cu personalul propriu, mesajul de avertizare și precizează măsurile inițiale pentru intensificarea monitorizării în zonele potențial a fi afectate.
Dispune și urmărește punerea în aplicare a schemei de avertizare a populației, instituțiilor și operatorilor economici din unitatea administrativ  - teritorială.
Asigură informarea/avertizarea populației, instituțiilor publice locale și  operatorilor economici, din zonele cu risc la inundații, de pe întreg teritoriul unității administrativ teritoriale, conform schemei de avertizare – alarmare a populației.
Asigură avertizarea locuitorilor din satele aparținătoare comunei prin intermediul persoanelor desemnate din cadrul membrilor Comitetului Local pentru Situații de Urgență.
Dispune folosirea tuturor mijloacelor disponibile pentru a asigura avertizarea sau după caz, alarmarea populației și obiectivelor din zonele de risc la inundații.
Anunță populația, prin intermediul posturilor locale de radio și televiziune sau a membrilor Comitetului Local pentru Situații de Urgență și/sau Serviciului Voluntar pentru Situații de Urgență, după caz, cu privire la activitățile prioritare care trebuie  întreprinse.
Asigură efectuarea patrulării pe cursurile de apă și pe diguri, de către membrii Serviciului Voluntar pentru Situații de Urgență.
Coordonează  măsurile de evitare a blocajelor, în special în zonele podurilor, prizelor de apă, gurilor de evacuare și în alte puncte critice de pe cursurile de apă, inclusiv pe formațiunile torențiale.
Interzice efectuarea unor breșe în diguri, în vederea realizării de inundări dirijate pentru salvarea unor zone locuite, fără acordul Comitetului Județean pentru Situații de Urgență și aprobarea Comitetului Ministerial pentru Situații de Urgență din cadrul Ministerului Mediului și Schimbărilor Climatice.
Dispune măsuri de avertizare - alarmare a populației și a obiectivelor situate în zona inundabilă în caz de pericol iminent de avariere a unor construcții hidrotehnice.
Dispune participarea Serviciului Voluntar pentru Situații de Urgență la acțiunile operative desfășurate de specialiștii unităților deținătoare de lucrări cu rol de apărare împotriva inundațiilor.
Dispune măsuri pentru localizarea apelor revărsate, precum și a celor provenite din infiltrații și scurgeri de pe versanți și dirijarea lor în albiile cursurilor de apă, gravitațional sau prin pompare.
Conduce acțiunile de evacuare cu sprijinul autorităților competente (Inspectoratul Județean pentru Situații de Urgență, Poliție, Jandarmerie). 
Asigură cazarea persoanelor sinistrate, aprovizionarea cu apă, alimente, bunuri de strictă necesitate,  acordarea de asistență medicală și identifică noi posibilități de cazare temporară a persoanelor sinistrate.
Asigură adăpostirea, hrănirea și acordarea de asistență veterinară animalelor evacuate.
Asigură realizarea dispozitivului de pază a bunurilor materiale prin intermediul comandantului forțelor de ordine.
Analizează capacitățile de intervenție, stabilind prioritățile de acțiune pentru evacuarea apei din imobile (gospodării, obiective economico-sociale). 
În situația în care resursele proprii sunt insuficiente, solicită sprijin din partea instituțiilor cu atribuții în domeniu (Inspectoratul pentru Situații de Urgență  Județean -  evacuarea apei din clădiri, unitățile teritoriale ale Agenției Naționale de Îmbunătățiri Funciare  - evacuarea apei din zonele amenajate pentru desecare, jandarmi, armată, societăți de salubrizare și canalizare).
Organizează distribuirea apei potabile, alimentelor și ajutoarelor umanitare către populația afectată.
Identifică și direcționează spre taberele de sinistrați, formațiunile și mijloacele de acordare a primului ajutor medical și sanitar veterinar. 
Solicită instituțiilor și persoanelor specializate executarea salubrizării și aplicarea măsurilor sanitar-epidemice în zonele afectate.
COD ROSU
Dispune notificarea/informarea personalului cu atribuții în gestionarea situațiilor de urgență cu privire la primirea unor avertizări cod roșu pentru inundații.
Asigură funcționarea permanentă a Centrului Operativ cu activitate temporară al unității administrativ - teritoriale.
Stabilește măsurile ce trebuie luate pentru diminuarea efectelor  inundațiilor.
Semnează hotărârea Comitetului Local pentru Situații de Urgență privind măsurile necesare să fie adoptate în vederea gestionării riscului de inundații.
Emite decizia de punere în aplicare a măsurilor adoptate prin hotărârea Comitetului Local pentru Situații de Urgență.
Propune, după caz, prefectului instituirea stării de alertă pe teritoriul unității administrativ - teritoriale, în funcție de evoluția fenomenelor.
Asigură spațiul pentru efectuarea permanenței, precum și accesul la mijloacele de comunicații.
Asigură permanența la sediul primăriei cu personal instruit, în vederea primirii înștiințărilor, prognozelor și avertizărilor hidrometeorologice.
Verifică modul de îndeplinire a serviciului de permanență.
Asigură continuitatea transmiterii / recepționării informațiilor referitoare la derularea evenimentelor.
Dispune întocmirea Rapoartelor operative privind efectele inundațiilor, conform prevederilor Anexei nr. 8 la Regulamentul privind gestionarea situațiilor de urgență generate de inundații aprobat cu Ordinul Comun al ministrului mediului și pădurilor și al ministrului administrației și internelor nr.459/78/2019. 
Urmărește modul de întocmire și transmitere al acestora.
Asigură menținerea legăturii cu Comitetele pentru situații de urgență ale localităților vecine.
Elaborează mesajul de avertizare și precizează măsurile inițiale pentru intensificarea monitorizării în zonele potențial a fi afectate.
Dispune și urmărește punerea în aplicare a schemei de avertizare a populației, instituțiilor și operatorilor economici din unitatea administrativ  - teritorială.
Asigură informarea/avertizarea instituțiilor publice locale, operatorilor economici și avertizarea populației din zonele cu risc la inundații, de pe întreg teritoriul unității administrativ teritoriale, conform schemei de avertizare – alarmare a populației.
Asigură avertizarea locuitorilor din satele aparținătoare comunei, prin intermediul persoanelor desemnate din cadrul membrilor Comitetului Local pentru Situații de Urgență.
Dispune folosirea tuturor mijloacelor disponibile pentru a asigura  alarmarea populației și obiectivelor din zonele de risc la inundații.
Dispune acționarea echipamentelor de alarmare și transmiterea semnalului “alarmă la dezastre” către populație, după caz.
Anunță populația, prin intermediul posturilor locale de radio și televiziune sau a membrilor Comitetului Local pentru Situații de Urgență și/sau Serviciului Voluntar pentru Situații de Urgență, cu privire la activitățile prioritare care trebuie  întreprinse.
Asigură efectuarea patrulării pe cursurile de apă și pe diguri, de către membrii Serviciului Voluntar pentru Situații de Urgență.
Interzice efectuarea unor breșe în diguri, în vederea realizării de inundări dirijate pentru salvarea unor zone locuite, fără acordul Comitetului Județean pentru Situații de Urgență și aprobarea Comitetului Ministerial pentru Situații de Urgență din cadrul Ministerului Mediului și Schimbărilor Climatice.
Dispune măsuri de avertizare - alarmare a populației și a  obiectivelor situate în zona inundabilă în caz de pericol iminent de avariere a unor diguri sau baraje.
Dispune participarea Serviciului Voluntar pentru Situații de Urgență la acțiunile operative desfășurate de specialiștii unităților deținătoare de lucrări cu rol de apărare împotriva inundațiilor.
Conduce acțiunile de evacuare cu sprijinul autorităților competente (Inspectoratul Județean pentru Situații de Urgență, Poliție, Jandarmerie). 
Dispune activarea Centrului de Conducere și Coordonare a Evacuării (CCCE).
Stabilește necesarul de forțe și mijloace, proprii, în baza planurilor/convențiilor de colaborare/cooperare și definește nevoile de sprijin din partea Comitetului pentru Situații de Urgență Județean.
Asigură realizarea dispozitivului de pază a bunurilor materiale prin intermediul comandantului forțelor de ordine.
Asigură cazarea persoanelor sinistrate, aprovizionarea cu apă, alimente, bunuri de strictă necesitate,  acordarea de asistență medicală și identifică noi posibilități de cazare temporară a persoanelor sinistrate.
Asigură adăpostirea, hrănirea și acordarea de asistență veterinară animalelor evacuate.
Organizează distribuirea apei potabile, alimentelor și ajutoarelor umanitare către populația afectată.
Identifică și direcționează spre taberele de sinistrați, formațiunile și mijloacele de acordare a primului ajutor medical și sanitar veterinar. 
Solicită instituțiilor și persoanelor specializate executarea salubrizării și aplicarea măsurilor sanitar-epidemice în zonele afectate.
Organizează activitățile de căutare și identificare a victimelor și persoanelor date dispărute.
Pune la dispoziția reprezentanților direcției sanitar-veterinare personal specializat pentru colectarea, transportul și incinerarea animalelor moarte.
III. MĂSURI DE REABILITARE
Emite dispoziția privind constituirea Comisiei pentru evaluarea pagubelor produse de inundații. 
Dispune centralizarea pagubelor produse de inundații (fizic).
Urmărește și sprijină activitatea Comisiei pentru evaluarea pagubelor alcătuită din specialiști, numită prin ordinul prefectului.
Semnează Procesul Verbal privind constatarea și evaluarea pagubelor produse de inundații.
Semnează Procesul Verbal de calamități  întocmit  de  către deținători, pentru construcțiile hidrotehnice afectate de viituri.
Asigură anunțarea populației, prin intermediul sistemului de avertizare-alarmare, cu privire la activitățile prioritare pe care trebuie să le desfășoare.
Urmărește modul de aplicare a măsurilor de restricție a consumului de apă și alimente până la revenirea stării de normalitate.
Coordonează repartiția forțelor și mijloacelor de intervenție proprii în zonele afectate.
Asigură participarea cetățenilor la acțiunile de refacere și reconstrucție.
Analizează capacitățile de intervenție, stabilind prioritățile de acțiune pentru evacuarea apei din imobile (gospodării, obiective economico-sociale). 
În situația în care resursele proprii sunt insuficiente, solicită sprijin din partea instituțiilor cu atribuții în domeniu (Inspectoratul Județean pentru Situații de Urgență  -  evacuarea apei din clădiri, unitățile teritoriale ale Agenției Naționale de Îmbunătățiri Funciare  - evacuarea apei din zonele amenajate pentru desecare, jandarmi, armată, societăți de salubrizare și canalizare).
Interzice efectuarea de breșe în diguri pentru evacuarea apei acumulate în incinte fără acordul prefectului și aprobarea Comitetului Ministerial din cadrul Ministerului Mediului, Apelor și Pădurilor.
Identifică instituțiile și persoanele specializate în vederea executării salubrizării și aplicării măsurilor sanitar - epidemice în zonele afectate.
Identifică resursele financiare necesare refacerii infrastructurii.
Dispune măsurile pentru reluarea activității instituțiilor și operatorilor economici afectați.
Stabilește prioritățile de acordare de ajutoare materiale și financiare în vederea refacerii gospodăriilor afectate.
